Οδηγός πίεσης άρδευσης των στεφανιαίων αρτηριών και η σχέση της με την εντόπιση και τη βαρύτητα της στεφανιαίας νόσου
Creators: name: Κωνσταντίνου, Δημήτριος Μιλτιάδη
Publisher: name: Aristotle University of Thessaloniki
Year: 2007
Subjects: Οδηγός πίεσης άρδευσης των στεφανιαίων
Στεφανιαία νόσος
Τοιχωματική διατμητική τάση
Πνευμονική υπέρταση
Coronary driving pressure
Coronary Artery Disease
Pulmonary hypertension

description: Σκοπός: περιγραφή της κατανομής των αθηροσκληρωτικών αλλοιώσεων συγκριτικά στη δεξιά και στην αριστερή στεφανιαία κυκλοφορία καθώς και ερμηνεία των τυχών διαφορών που θα προκύψουν. Στη συνέχεια υπολογισμός των τιμών της οδηγού πίεσης των στεφανιαίων (ΟΠ) ξεχωριστά για την αριστερή (ΑΣΑ) και δεξιά (ΔΣΑ) στεφανιαία αρτηρία σε αμφότερες τις φάσεις του καρδιακού κύκλου και συσχέτισή τους με τον επιπολασμό των αθηρωματικών πλακών στα αντίστοιχα αγγεία. Τέλος διερεύνηση της σχέσης μεταξύ πνευμονικής υπέρτασης (ΠΥ) και αθηρωμάτωσης της ΔΣΑ. Υλικά και Μέθοδοι: αναδρομική καταγραφή των δεδομένων του συνόλου των ασθενών (n=324) που υποβλήθηκαν για διαγνωστικούς σκοπούς σε στεφανιογραφία και καθετηριασμό των δεξιών καρδιακών κοιλοτήτων κατά την περίοδο 2000-2005 στο αιμοδυναμικό εργαστήριο της Α΄ Καρδιολογικής Κλινικής του ΑΧΕΠΑ. Αποτελέσματα: Σε σύνολο 318 ατόμων, 46 (14,5%) παρουσίαζαν μεμονωμένη προσβολή της ΑΣΑ και 13 (4,1%) της ΔΣΑ. Από τη μεταξύ τους σύγκριση προέκυψε σημαντική υπεροχή της μεμονωμένης προσβολής της ΑΣΑ έναντι της ΔΣΑ (p&lt;0,0001).Η συστολική ΟΠ της ΔΣΑ δεν συσχετίζεται ούτε με την ύπαρξη ούτε με τη βαρύτητα της αθηροσκλήρωσης του αγγείου. Ομοίως και η συστολική ΟΠ της ΑΣΑ όσο αφορά την αριστερή κυκλοφορία. Η διαστολική ΟΠ της ΔΣΑ, ωστόσο, εμφανίζει μία οριακή αρνητική συσχέτιση με τον επιπολασμό της αθηροσκλήρωσης του αγγείου (p=0,053) και σημαντική αρνητική συσχέτιση με τον αριθμό των τμημάτων του που φέρουν σημαντικές (p=0,027) ή οποιουδήποτε βαθμού στενώσεις (p=0,028). Η διαστολική ΟΠ της ΑΣΑ παρουσιάζει σημαντική αρνητική συσχέτιση με τον επιπολασμό της αθηροσκλήρωσης του πρόσθιου κατιώντα (p=0,013) και του περισπώμενου κλάδου (p=0,005) καθώς και με τον αριθμό των σημαντικά στενωμένων τμημάτων τους (p=0,021 και p=0,002 αντίστοιχα). Ακόμα ο αριθμός όλων των ορατών αλλοιώσεων κατά μήκος της ΑΣΑ αλλά και ο αριθμός των κλάδων της με &gt;50% στένωση αυξάνεται σημαντικά όσο ελαττώνεται η διαστολική ΟΠ του αγγείου (p=0,008 και p=0,006 αντίστοιχα).Οι ασθενείς με ΠΥ, σε σχέση με τους νορμοτασικούς, εμφανίζουν σημαντικά χαμηλότερες τιμές ΟΠ της ΔΣΑ σε αμφότερες τις φάσεις του καρδιακού κύκλου (p&lt;0,0001 και p=0,002 αντίστοιχα). Η ύπαρξη ΠΥ ωστόσο δεν συσχετίστηκε σημαντικά με την ύπαρξη αθηροσκλήρωσης στη ΔΣΑ (p=0,298) αλλά ούτε με τον αριθμό των τμημάτων της που φέρουν σημαντικές (p=0,396) ή οποιουδήποτε βαθμού στενώσεις (p=0,316). Τέλος η ύπαρξη ΠΥ δεν συνοδεύεται από σημαντικά συχνότερη προσβολή της ΔΣΑ έναντι της ΑΣΑ (p=0,567).Συζήτηση: Η ΑΣΑ προσβάλλεται συχνότερα από αθηροσκλήρωση έναντι της ΔΣΑ και αυτό ίσως οφείλεται στις χαμηλότερες τιμές μέσης ΟΠ που επικρατούν στην αριστερή κυκλοφορία σε σχέση με τη δεξιά. Όσο μικρότερη είναι η ΟΠ τόσο χαμηλότερη είναι η στεφανιαία ροή και κατ’ επέκταση τόσο χαμηλότερη είναι η επί του αγγειακού τοιχώματος αναπτυσσόμενη διατμητική τάση γεγονός που καθιστά το αγγείο περισσότερο ευάλωτο στην ανάπτυξη αθηροσκλήρωσης. Ο παραπάνω μηχανισμός ίσως να είναι υπεύθυνος για την αρνητική συσχέτιση μεταξύ χαμηλών τιμών διαστολικής ΟΠ και του αυξημένου επιπολασμού αλλά και της βαρύτητας των αθηροσκληρωτικών αλλοιώσεων σε ΑΣΑ και ΔΣΑ. Τέλος η αδυναμία ανάδειξης σημαντικής συσχέτισης μεταξύ ΠΥ και αθηροσκλήρωσης στη ΔΣΑ ίσως να οφείλεται στο ότι η τελευταία δεν αρδεύει μόνο τη δεξιά κοιλία αλλά και τον δεξιό κόλπο καθώς και τμήμα της αριστερής κοιλίας. Ως εκ τούτου η χρήση των συστολικών και διαστολικών πιέσεων της δεξιάς κοιλίας για τον προσδιορισμό των αντιστοίχων τιμών ΟΠ του αγγείου να μην είναι αντιπροσωπευτική των δυνάμεων που αντιτίθενται στη ροή του αίματος κατά μήκος της ΔΣΑ.
description: Aim: distribution of atherosclerotic lesions in right and left coronary circulation. Calculation of systolic and diastolic CDP of right (RCA) and left (LCA) coronary artery and correlation with the prevalence of atherosclerotic plaques in the corresponding vessels. Association of Pulmonary Arterial Hypertension (PAH) with RCA atherosclerotic status.Materials and Methods: data from all patients subjected for diagnostic purposes both in coronary angiography and right cardiac catheterization during 2000-2005 at catheterization laboratory of 1st Cardiology Clinic of AHEPA.Results: Among 318 individuals, 46 (14,5%) had atherosclerosis of LCA and 13 (4,1%) of RCA (p&lt;0.0001).Systolic CDP of RCA showed no association neither with prevalence nor with severity of RCA atherosclerotic disease. Same results were seen in left coronary circulation. Diastolic CDP of RCA showed a negative correlation of marginal statistical significance (p=0.053) with RCA atherosclerosis prevalence and significant negative correlation with the number of significantly (&gt;50%) diseased RCA segments. Diastolic CDP of LCA showed significant negative correlation with posterior descending (p=0.013) and circumflex (p=0.005) artery atherosclerosis prevalence as well as with the number of significantly stenosed segments of the above vessels (p=0.0021 and p=0.002 respectively). In addition, the number of all visible lesions throughout the LCA as well as the number of its branches bearing at least one segment with &gt;50% stenosis, rises significantly as CDP of LCA falls (p=0.008 and p=0.006 respectively). Patients with PAH vs. normotensive individuals had significantly lower values of RCA CDP during both phases of cardiac cycle (p=0.0001 and p=0.002 respectively). However, PAH did not correlate well with RCA atherosclerosis prevalence (p=0.298) neither with the number of significant or lesions of any degree. Lastly, RCA were not affected more frequently than LCA among PAH patients (p=0.567). Discussion: LCA was more frequently affected than RCA and this may be due to lower values of CDP seen in left coronary circulation vs. right. The lower the CDP is, the lower the coronary flow and wall shear stress and eventually the greater the susceptibility of the corresponding vessel to atherosclerosis. Perhaps this is the reason for the negative correlation detected between diastolic CDP and atherosclerosis prevalence in both LCA and RCA. The observation that PAH did not affect RCA atherosclerosis status may be explained by the fact that RCA perfuses not only the right ventricle but the right atrium and part of the left ventricle as well. So systolic and diastolic pressures recorded in right ventricle, in order to calculate the RCA CDP, may not be representative of the forces opposing the blood flow in RCA.